
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul de respingere a proiectului de Lege pentru aprobarea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a deşeurilor neferoase reciclabile.



La întocmirea raportului comisia a avut în vedere următoarele avize:



- Comisia juridică, de disciplină şi imunităţi;



- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

RAPORT

de respingere a proiectului de Lege pentru aprobarea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a 

deşeurilor neferoase reciclabile



Cu adresa nr.169 din 12 martie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea în fond a proiectului de Lege pentru aprobarea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a deşeurilor neferoase reciclabile.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat  în şedinţa din data de 21.03.2001, având în vedere şi avizele favorabile primite de la Comisia juridică, de disciplină şi imunităţi, Consiliul Legislativ şi punctul de vedere favorabil al Guvernului şi au hotărât să propună plenului Camerei Deputaţilor respingerea proiectului de Lege pentru aprobarea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a deşeurilor neferoase reciclabile. 



Proiectul de lege are ca scop interzicerea pe o perioadă de doi ani a achiziţionării de la persoane fizice a metalelor neferoase. Întrucât O.U.G. nr.16/2001 privind gestionarea deşeurilor industriale reciclabile constituie materia de bază, s-a preluat textul prezentei ordonanţe în anexa cu amendamente la O.U.G. nr.16/2001.

Prin obiectul său de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Dr. Maria Cristina Bălănescu

